આવા ભાષણોમાં બોલતી વખતે ઘણીવાર વક્તાને સમયનું અને સંજોગનું ભાન પણ નથી રહેતુ હોતુ. ઉદાહરણ તરીકે ગુજરાતના એક જાણીતા શહેરમાં આજે એક સમારંભમાં એક રાજકીય વક્તાએ બોલવાનું શરૂ કર્યું. સમયનું ભાન ન રહેવાથી તે ભાષણ લાંબુ ચાલ્યુ અને તે લાંબી સ્ક્રીપ્ટને શ્રોતાજનોએ સ્વીકારી પણ લીધી :) પરંતુ વક્તાશ્રી ને સંજોગનું ભાન ન રહ્યું ઉપરાંત વાણી પર પણ કાબુ ન રહેતા તેઓએ પોતાના ભાષણમાં અમુક ન બોલવાના શબ્દો પણ બોલ્યા જેમકે... વટ છોડો, વતન છોડો, ડોલર કમાવા માટે વિદેશ જાવ અને દેશ પણ છોડો !!! ગુજરાતમાં સ્પર્ધાત્મક પરીક્ષાઓ પાસ કરેલ વિદ્યાર્થીઓને આવુ ભાષણ આપવાનો કોઇ મતલબ ન હતો પણ વક્તાશ્રીને સમય અને સંજોગોનું ભાન ન રહ્યું તેથી તેઓ દેશ છોડવા સુધીની શિખામણ આપી ચુક્યા!